દરમ્યાનમાં મોડી રાતે કોઇ અજાણ્યા શખસોએ બંગલામાં પ્રવેશી રસિકભાઇની તકિયા વડે મોં દબાવી હત્યા કરી નાખી હતી. હત્યા બાદ હત્યારાઓ બંગલામાં પડેલી કોરોલા કાર લઇ ફરાર થઇ ગયા હતા. વહેલી સવારે કમલેશભાઇ નીચે ઊતર્યા ત્યારે રસિકભાઇને ઉઠાડતાં તેઓ જાગ્યા ન હતા, જેથી તેઓની હત્યા થઇ હોવાની જાણ થઇ હતી. આ અંગે પોલીસને જાણ કરાતાં નવરંગપુરા પોલીસ અને ક્રાઇમ બ્રાન્ચનો સ્ટાફ તાત્કાલિક ઘટનાસ્થળે દોડી ગયો હતો. ઘટનાની ગંભીરતાને લઇ સેકટર-૧ના જોઇન્ટ કમિશનર અને ડીસીપી પણ ઘટનાસ્થળે પહોંચી ગયા હતા. ઘરમાં પરિવારની હાજરીમાં મોડી રાતે ઘરમાં ઘૂસી અજાણ્યા શખસો હત્યા કરી ફરાર થઇ જતાં પરિવાર પણ શંકાના દાયરામાં છે.